اللقاء التواصلي اللي دارو عبد الحكيم بنشماش اليوم الأحد فالجديدة، سالا بطريقة صادمة بسباب لخلاص. وحسب مصادر “كود”، فإن اللقاء اللي رفضاتو الأمانة الإقليمية دالبام فالجديدة وعتابراتو باطل، رفضوا يحضرو ليه المنتخبين والمناضلين، ما دعا بنشماش وأتباعه لتجييش الناس ولو بمقابل مادي باش يحضرو ومايبانش لقاؤو خاوي من الناس. وزادت ذات المصادر أن الناس لي حضرو ملي سالا اللقاء بغاو فلوسهوم اللي وعدوهوم بها، هادشي خلق مشاكل وناضت جناوة حدا مكان اللقاء ما استدعى تدخل الدرك الملكي لفض العراكات اللي وقعات. وكان غالبية الحضور من أطفال صغار ومراهقين، وذلك كما يتضح في الصور ومقاطع الفيديو. 
لقاء بنشماش فالجديدة اللي جابو ليه الدراري الصغار باش يعمرو لكراسة سالا بالجناوة والدرك تدخل باش يفك الحريرة – تصاور وفيديو